Karol Kállay (fotograf)

Karol Kállay (* 26. apríl 1926, Čadca – † 4. august 2012) bol slovenský umelecký fotograf a dokumentarista, autor reportážnych fotografických cyklov zo zahraničia, monotematických publikácií a fotografií moderného odievania pre domáce i zahraničné časopisy.

 Život 
Po skončení gymnázia v Trenčíne a v Ružomberku začal amatérsky fotografovať.

Vyštudoval Vysokú školu ekonomickú a Univerzitu Komenského v Bratislave. Od roku 1945 fotografoval profesionálne. V roku 1954 vydal svoju prvú knihu. Člen Medzinárodnej federácie umeleckej fotogragie (FIAP) a držiteľ titulu EFIAP (Excellence de la Féderation Internationale de l'Art Photographique). V roku 1992 získal cenu redakcie magazínu GEO -  Fotograf roka.

Je považovaný za jedného z najlepších slovenských fotografov.

Určitý čas pracoval aj ako asistent filmového režiséra, napr. pri filme Čertova stena.

Pre módny časopis Móda pracoval ako jediný interný fotograf viac ako 30 rokov. Časopis bol vydávaný od roku 1950 Československým zväzom žien. Kállayove fotografie prvýkrát zverejnil v letnom vydaní z roku 1956. S Módou pracoval do konca 80. rokov, medzi jeho ďalšie spolupráce patrili nemecké časopisy Saison a Sibylle a francúzsky Jardin des Mondes. V domácich a zahraničných časopisoch mal Kállay za tridať rokov publikovať viacej než 20 tisíc fotografií. V roku 2019 je plánované vydanie knihy Karol Kállay – Zaostrené na krásu zaoberajúcej sa Kállayovou módnou fotografiou.
náhľad|Karol Kállay vo svojom bratislavskom ateliéri (80. roky 20. storočia). Fotografia Tomáš Fassati, Galéria F.

 Zastúpenie vo zbierkach (výber) 
Slovenská národná galéria, Bratislava

Moravská galéria, Brno

 Výstavy (výber) 
1983 - Los Angeles, Galéria F, Banská Bystrica (kurátor Tomáš Fassati)

1986 - Life znamená život, cyklus Trendy súčasnej slovenskej fotografie, Galéria F, B. Bystrica (kolektívna výstava - Kurátor Tomáš Fassati)

2000 - Výstava k 20. výročiu Galérie F, Krajská galéria, Banská Bystrica (kolektívna výstava)

2000 - Zakázaná galerie, výstava o Galérii F, Muzeum umění a designu, Benešov u Prahy (kolektívna výstava)

2003 - Muzeum umění Benešov. Výber zo zbierky slovenských a českých osobností fotografie. Galéria Profil. Bratislava.

2016 - 90 RETROSPEKTÍVA, Galéria mesta Bratislavy

 Ocenenia 
 2001 - Krištáľové krídlo v kategórii výtvarné umenie

 Literatúra (výber) 
 Dufek, Antonín: K subversivní dokumentaristice 80. let (In: Fotograf č. 18, Praha, 2011, s. 3)
 Fassatiová, Anna: Galéria F Banská Bystrica v sieti sociálnych vzťahov, In: Foto-noviny, Bratislava, 2018
 Gíretová, Anna, Fassati, Tomáš: Galéria F 1980–1990: Spomienka na režimu nepohodlnú galériu. Muzeum umění, Benešov 2001.
 Hlaváč, Ľudovít: Dejiny slovenskej fotografie, Martin, 1988
 Macek, Václav: Ako zmizla kométa (In: Nové Slovo č. 51/1989, s. 15, Bratislava)
 Moucha, Josef: A proscribed photogallery (In: Imago 11, s. 64, Bratislava, 2001)

 Referencie 

 Iné projekty 

Kategória:Absolventi Ekonomickej univerzity v Bratislave
Kategória:Absolventi Univerzity Komenského
Kategória:Slovenskí fotografi
Kategória:Slovenskí dokumentaristi
Kategória:Držitelia Krištáľového krídla
Kategória:Osobnosti z Čadce
Kategória:Laureáti Pribinovho kríža I. triedy